open-index/open-wikipedia-markdown huggingface dataset:
RPL (ohjelmointikieli)

**RPL** (*Reverse Polish Lisp*) on ohjelmointikieli, jonka Hewlett-Packard (HP) kehitti ohjelmoitaviin laskimiin. Kielessä yhdistettiin elementtejä Lisp- ja Forth-kielistä sekä käytti käänteistä puolalaista notaatiota (RPN).

## Historia
1980-luvulla HP kehitti tehokkaampia laskimia ja tarvitsi uuden ohjelmointikielen. Aiemmin laskinten muisti oli rajallinen ja laiteohjelman tekijöiden piti pakata tieteelliset funktiot hyvin pieneen tilaan ja käyttivät konekieltä. Muistitekniikan tullessa halvemmaksi ja mahtuessa pienempään tilaan haaste siirtyi toimintojen mahduttamisesta kehittyneempien toimintojen toteutukseen ja testaamiseen. HP tutki muita kieliä kuten BASIC, mutta nämä eivät olleet sopivia rajoitteiden tai resurssitarpeen vuoksi. RPL kehitettiin sekä HP:n omien ohjelmoijien sekä laskinten käyttäjien tarpeisiin.

Kieltä käytettiin ensimmäisenä sisäisesti HP-18C -laskimessa, mutta ohjelmoitavuus ei ollut saatavilla laskimen käyttäjälle. HP-28C -laskimessa RPL oli käytössä sekä sisäisesti että saatavilla käyttäjälle. Muita RPL:ää käyttäviä laskimia olivat HP-48 ja HP-49.

## Esimerkki
Neliöiden summan laskenta RPL-kielellä:

```
<< 0
  1 10 FOR i
    i SQ +
  NEXT
>>
```

.. jossa `SQ` on neliö (toiseen potensiin korotus). `FOR` tarkoittaa toistorakennetta.

## Lähteet
Kuviointialkio

**Kuviointialkio** tai **tekseli** on tekstuurikartan perusyksikkö. Tekselit esitetään tekstuuriavaruutta kuvaavien tekselien muodostamilla taulukoilla, aivan kuten muutkin kuvat esitetään pikseleiden muodostamilla ruuduilla.

Kuviontialkioita voidaan kuvata myös kuvan segmentoinnilla, jotka saadaan yksinkertaisilla menetelmillä, kuten kynnysvertailulla.

Kun teksturoidaan 3D-pintaa tai -pintoja (prosessi, joka tunnetaan nimellä teksturointi), renderöintiohjelma asettaa tekselit sopiviin pikseleihin. Nykyaikaisissa tietokoneissa tämä toiminta tapahtuu näytönohjaimissa.

## Lähteet
Auyán

**Auyán** (tai **Ayan**) on hiekkakivestä koostuva pöytävuori (tepui) eteläisessä Venezuelassa. Auyán on osa vuoristokompleksia, johon kuuluvat myös Druida ja Roraima, ja Auyán sijaitsee noin 400 km koilliseen Druidalta ja 240 km luoteeseen Roraimalta. Auyánin korkeus on noin 2400 metriä.

Auyánin laella kasvaa runsaasti endeemisiä kasvilajeja. Laelta saa alkunsa myös Angelinputous, ja alue on osa Canaiman kansallispuistoa.

## Lähteet
Seppo Toivonen (viestintäneuvos)

**Seppo Tapio Toivonen** (s. 27. elokuuta 1948 Tampere) on suomalainen insinööri ja yritysjohtaja, joka on saanut viestintäneuvoksen arvonimen.

## Henkilöhistoria
Toivosen vanhemmat olivat insinööri Esko August Toivonen ja Raili Ester Alanko. Hänen puolisonsa vuodesta 1972 on filosofian kandidaatti Pirjo Irmeli Hämäläinen. Toivonen tuli ylioppilaaksi Lauttasaaren yhteiskoulusta 1967 ja valmistui diplomi-insinööriksi Teknillisestä korkeakoulusta 1972. Hän oli Teknillisen korkeakoulun assistentti 1971 ja tutkija 1972, Posti- ja lennätinlaitoksen puhelinrakennuspiirin suunnittelija 1972–1973 ja kaukokeskusten rakennusryhmän ryhmäpäällikkö 1973–1976, Puhelinlaitosten liiton, vuodesta 1996 Finnet-liitto, tekninen asiantuntija 1976–1983, yleissuunnittelija 1984–1986, apulaisosastopäällikkö 1987–1989, osastopäällikkö 1990, teknillisen osaston apulaisjohtaja 1991–1994, tekninen johtaja 1995–1999 ja toimitusjohtaja 2000–2008. Finnet Focus -yhtiön toimitusjohtaja Toivonen oli 1998–2000. Hänellä oli uransa aikana myös useita asiantuntija- ja luottamustehtäviä. Viestintäneuvoksen arvonimen Toivonen sai vuonna 2007. Hän on sotilasarvoltaan reservin insinööriyliluutnantti. 

## Julkaisuja
* *PCM-järjestelmät*, 1979, toim. yhdessä muiden kanssa
* *Digitaaliset puhelinvaihteet*, 1981, toim. yhdessä muiden kanssa

## Lähteet
Marja Karjalainen

**Marja Liisa Karjalainen**, ent. **Pyykkönen** (s. 9. heinäkuuta 1950 Kajaani) on suomalainen insinööri ja yritysjohtaja, joka on saanut viestintäneuvoksen arvonimen.

Karjalainen tuli ylioppilaaksi Kainuun yhteislyseosta 1970 ja valmistui diplomi-insinööriksi Oulun yliopistosta 1976. Hän oli 
Kajaanin teknillisen koulun tietoliikenteen pääopettaja 1976–1984, Kajaanin Puhelinosuuskunnan, vuodesta 2007 Kainuun Puhelinosuuskunta, suunnitteluinsinööri vuodesta 1984, kehityspäällikkö vuodesta 1987, tekninen päällikkö ja johtaja vuodesta 1992 ja toimitusjohtaja 2002–2012. Kaisanetin toimitusjohtaja Karjalainen oli 2011–2012 ja Herman IT -yhtiön toimitusjohtaja 2011–2014. Hänellä oli ammattiuransa aikana myös useita asiantuntija- ja luottamustehtäviä. Viestintäneuvoksen arvonimen Karjalainen sai vuonna 2012. *Vuojen Kaenuulaiseksi* hänet valittiin vuonna 2006. 

## Lähteet
Mihail Tšudov

**Mihail Semjonovitš Tšudov** (, 17. syyskuuta 1893 Honejevo, Bežetskin kihlakunta, Tverin kuvernementti – 30. lokakuuta 1937 Moskova) oli neuvostoliittolainen kommunistisen puolueen virkailija ja poliitikko.

Mihail Tšudov syntyi talonpoikaisperheeseen. Hän oli kansallisuudeltaan venäläinen. Tšudov kävi Honejevon seurakuntakoulun ja työskenteli Pietarin kirjapainoissa. Hän liittyi bolševikkipuolueeseen vuonna 1913.

Tšudov työskenteli puolue- ja neuvostojohtajana Bežetskissä ja Tverissä vuodesta 1919. Vuosina 1922 hän oli NKP(b):n Tverin kuvernementtikomitean sihteeri. Vuosina 1925–1928 hän työskenteli Donin Rostovissa NKP(b):n aluekomitean ja aluepiirikomitean sihteerinä.

Tšudov siirtyi vuonna 1928 Leningradin aluekomiteaan ja toimi sen toisena sihteerinä vuosina 1932–1936. Vuonna 1934 hänet valittiin NKP(b):n keskuskomitean jäseneksi. Leningradin aluekomitean sihteerinä Tšudov vastasi myös NKP(b):n Karjalan aluekomitean ohjauksesta ja osallistui tasavallan suomalaisjohdon syrjäyttämiseen vuonna 1935.

Vuosina 1936–1937 Tšudov työskenteli Moskovassa teollisuusosuuskuntien keskusneuvoston (Vsekompromsovet) puheenjohtajana. Hänet erotettiin NKP(b):n keskuskomiteasta kesäkuussa 1937 ja pidätettiin pian sen jälkeen. Tšudov tuomittiin kuolemaan ja teloitettiin ”neuvostovastaisen terroristijärjestön” jäsenenä. Neuvosto-Karjalassa hänen syrjäyttämisensä johti paikallisen puoluejohtajan Pjotr Irklisin pidätykseen.

Tšudov rehabilitoitiin vuonna 1956. Neuvostoaikana hänen väitettiin kuolleen vankileirillä vuonna 1943. Vuonna 1967 hänen mukaansa nimettiin katu Bežetskissä ja vuonna 1977 Tverissä.

## Lähteet
Matti Inha

**Matti Ilmari Inha** (s. 19. syyskuuta 1949 Helsinki) on suomalainen pankin- ja järjestöjohtaja, joka on saanut rahoitusneuvoksen arvonimen.

Inhan vanhemmat olivat metsänhoitaja Urho Inha ja kirjuri Maija-Liisa Hildur Wäre. Inha tuli ylioppilaaksi Alppilan yhteislyseosta 1969 ja valmistui oikeustieteen kandidaatiksi Helsingin yliopistosta 1977. Hän oli Postipankin, vuodesta 1988 Postipankki Oy, vuodesta 1998 Leonia Pankki Oyj, vuodesta 2001 Sampo Pankki Oyj, asuntolainaneuvottelija ja esimiesharjoittelija 1972, sisäinen tarkastaja 1972–1977, notariaattiosaston pankkijuristi vuodesta 1977, apulaisosastopäällikkö ja osastopäällikkö 1981–1986, rahamarkkinaosaston apulaisjohtaja ja rahamarkkinajohtaja 1986–1989, yleispankin rahoitus- ja sijoituspalvelusta ja henkilöasiakasverkostosta vastaava johtaja 1989–1993, pankinjohtaja 1993–2002 ja johtokunnan jäsen 1995–2001 ja sitten Suomen Hypoteekkiyhdistyksen toimitusjohtaja 2002–2012 sekä Suomen AsuntoHypoPankki Oy:n toimitusjohtaja 2002–2012. Inhalla oli uransa aikana myös useita asiantuntija- ja luottamustehtäviä. Rahoitusneuvoksen arvonimen vuonna 2009 saanut Inha valittiin samana vuonna Vuoden Matiksi. Hän on sotilasarvoltaan reservin ylikersantti. 

## Lähteet
Carl-Johan Granvik

**Carl-Johan Gustav Granvik** (s. 20. marraskuuta 1949 Teerijärvi) on suomalainen pankinjohtaja, joka on saanut rahoitusneuvoksen arvonimen.

Granvikin vanhemmat olivat kansanedustaja, kunnallisneuvos Ragnar Granvik ja emäntä Birgitta Viola Hästbacka. Hänen puolisonsa vuodesta 1974 on Gun-Britt Marita Sundström. kansanedustaja Nils-Anders Granvik oli Carl-Johan Granvikin veli. Granvik tuli ylioppilaaksi Gamlakarleby svenska samlyceumista 1969 ja valmistui diplomiekonomiksi 1973 ja kauppatieteiden kandidaatiksi ja maisteriksi 1976 Svenska handelshögskolanista. 

Granvik oli Suomen Yhdyspankin yritysanalyytikko 1974–1978, työskenteli Scandinavian Bank -pankissa Lontoossa 1978–1982, oli Lease Finance Luxembourg -yhtiön toimitusjohtaja 1982–1983, Union Bank of Finland International -pankin luottojohtaja Luxemburgissa 1983–1985 ja toimitusjohtaja 1987–1989, Suomen Yhdyspankin apulaisjohtaja 1985–198 ja Lontoon konttorin toimitusjohtaja 1989–1991 sekä pankinjohtaja ja johtokunnan jäsen Helsingissä 1991–1995. Merita Pankin varatoimitusjohtaja, yritystoiminnan johtaja ja johtokunnan jäsen Granvik oli 1995–1998, Meritanordbanken Oyj:n varatoimitusjohtaja ja konsernijohdon jäsen 1998–1999, Nordic Baltic Holding -yhtiön varatoimitusjohtaja ja konsernijohdon jäsen Tukholmassa 1999–2000, Nordea Ab:n, vuodesta 2004 Nordea Bank Ab, varatoimitusjohtaja ja konsernin johtoryhmän jäsen 2000–2010 sekä Nordea Pankki Suomi Oyj:n toimitusjohtaja 2008–2010 ja Nordean Suomen-maajohtaja 2008–2010. 

Granvikilla oli myös lukuisia asiantuntija- ja luottamustehtäviä. Hän sai rahoitusneuvoksen arvonimen  2011. Sotilasarvoltaan Granvik on reservin yliluutnantti. 

## Lähteet
Lethem

**Lethem** on kaupunki eteläisessä Guyanassa, aivan Brasilian rajalla. Rajan toisella puolella Brasiliassa sijaitsee Bonfimin kaupunki. Kaupunkien välissä Guyanan ja Brasilian rajalla virtaa Takutujoki, jonka yli Lethemistä Bonfimiin kulkee 230 metriä pitkä silta.

Lethemin arvioitu väkiluku vuonna 2020 lähialueet mukaan luettuna on noin 50&nbsp;000.

Lethemin kaupunki on nimetty brittiläisen kuvernöörin Gordon James Lethemin mukaan. Hän toimi Brittiläisen Guayanan kuvernöörinä vuosina 1941–1947.

## Lähteet
Andrei Jevsejev

**Andrei Grigorjevitš Jevsejev** (, 1899 Joensuu, Vieljärvi – 28. heinäkuuta 1937 Petroskoi) oli karjalaissyntyinen neuvostoliittolainen kommunistipuolueen virkailija, joka toimi Karatšain alueen ja Petroskoin kaupungin puoluejohtajana.

Andrei Jevsejev syntyi karjalaiseen talonpoikaisperheeseen. Hän kävi Vieljärven kyläkoulun ja opiskeli Aunuksen yläkoulussa. Jevsejev työskenteli maanviljelijänä, metsätöissä ja Vieljärven kunnanhallinnossa. Hän liittyi kommunistipuolueeseen vuonna 1919.

Armeijassa oltuaan Jevsejev työskenteli NKP(b):n tehtävissä Aunuksessa ja Paatenessa ja opiskeli välillä Moskovassa. Vuonna 1930 hän toimi NKP(b):n Ingušian aluekomitean ja vuosina 1930–1932 Kuštšovskajan piirikomitean sihteerinä. Vuosina 1932–1934 hän oli Karatšain aluekomitean ensimmäinen sihteeri.

Jevsejev siirtyi NKP(b):n Karjalan aluekomitean neuvostokaupan osaston johtajaksi vuonna 1934. Vuosina 1936–1937 hän toimi NKP(b):n Petroskoin kaupunkikomitean ensimmäisenä sihteerinä ja touko-heinäkuussa 1937 aluekomitean propaganda- ja agitaatio-osaston ohjaajana.

Jevsejev kuoli arvostettuna puoluetyöntekijänä ja hän sai juhlalliset viralliset hautajaiset.

## Lähteet
Erik Sjöberg (viestintäneuvos)

**Bengt Erik Sjöberg** (s. 21. kesäkuuta 1947 Vaasa) on suomalainen insinööri ja yritysjohtaja, joka on saanut viestintäneuvoksen arvonimen.

Sjöbergin vanhemmat olivat autonkuljettaja Birger Sjöberg ja Sanny Herrgård. Hänen ensimmäinen puolisonsa 1968–1979 oli Eivor Ulla-Brita Hyöty ja toinen puoliso vuodesta 1986 on Merja Hannele Peltonen. Tultuaan ylioppilaaksi Vaasassa 1966 Sjöberg opiskeli Teknillisessä korkeakoulussa ja valmistui sieltä diplomi-insinööriksi 1972. Hän oli Siemensin kehitysinsinööri Münchenissä 1972–1976, Siemens Oy:n johtaja Helsingissä 1976–1984 ja sitten Vaasan Puhelin Oy:n toimitusjohtaja 1984–1989 ja Vaasan Läänin Puhelin Oy:n toimitusjohtaja 1989–2007. Sjöberg toimi myös Detona-yhtiön toimitusjohtajana ja hänellä oli uransa aikana useita asiantuntija- ja luottamustehtäviä. Viestintäneuvoksen arvonimen Sjöberg sai vuonna 2006. Hän on sotilasarvoltaan reservin luutnantti. 

## Lähteet
Kirjomattohai

**Kirjomattohai** (*Parascyllium variolatum*) on mattohaihin kuuluva kalalaji. Lajia tavataan Intian valtamerestä.

## Koko ja ulkonäkö
Kirjomattohai voi kasvaa suurimmillaan noin 92 cm pitkäksi. Ruumiinmuodoltaan laji on pitkänomainen ja hoikka. Kuono on lyhyt ja siinä on viiksisäikeitä. Selkäeviä on kaksi ja ne sijaitsevat vatsaevien takana. Kala on väriltään tumman harmaa tai tumman ruskea ja ruumiissa on valkoisia täpliä ja epämääräisiä tummia laikkuja. Kirjomattohailla on musta ja valkotäpläinen kaulus. 

## Levinneisyys ja elintavat
Kirjomattohaita tavataan Australian eteläosista Länsi-Australiasta Victoriaan. Laji liikkuu lähellä pohjaa niin kivikkoisilla kuin levää tai meriruohoja kasvavilla alueillakin. Sen ravintoa ovat selkärangattomat eläimet, kuten äyriäiset. Kirjomattohai on ovovivipaarinen ja laskee kerrallaan kaksi munakoteloa.

## Lähteet
Niemenkylä (Luvia)

**Niemenkylä** (ruots. *Arnäs*) on Eurajoen Luvialla sijaitseva kylä.

## Historia
Niemenkylässä tiedetään olleen asutusta jo keskiajalta lähtien. Ensimmäinen maininta kylästä löytyy vuoden 1540 maakirjasta, jossa entisen Luvian kunnan kyläjako esiintyy nykyisessä muodossaan. Asutus on ollut tuolloin pääsääntöisesti ruotsinkielistä, mikä on jättänyt kylän murteeseen sekä paikannimiin jäljen. Meri on aina ollut keskeinen elementti kylälle. Esimerkiksi kalastus on toiminut monen niemenkyläläisen pääelinkeinona vuosisatojen ajan. 

Luvian alueelta tehtiin pitkiä purjehdusmatkoja esimerkiksi Tukholmaan. Matkoja tehtiin kyläläisten itse rakentamilla veneillä. Matka aloitettiin yleensä alkukesästä ja paikkakunnalle saavuttiin takaisin yleensä myöhään syksyllä. Niemenkyläläisistä on useita mainintoja tehtyihin matkoihin liittyen. Esimerkiksi vuonna 1707 käytiin oikeutta niemenkyläläisen Jakob Johaninpojan ja Rauman tullikirjuri Magnus Asproothin välillä Tukholmasta tuotujen tuotteiden tullaamiseen liittyen.

Vuonna 1588 perustettiin kylän rannikolle kruunun laivanveistämö, mikä teki Niemenkylästä koko Luvian pitäjän keskeisimmän  laivanrakennuspaikan. Laivanrakennustoiminta jatkui aina 1830-luvulle saakka. Pitkää perinnettä on jatkettu muun muassa Scylla-veneiden rakentamisen muodossa. Telakkateollisuuden lisäksi Niemenkylässä on toiminut muun muassa tiilitehdas sekä pieni tynnyritehdas. https://docplayer.fi/4625111-Niemenkylan-kylasuunnitelma.html 

Vuonna 1927 Niemenkylän Verkkorantaan vanhan veneveistämön viereen rakennettiin Verkkorannan kesäkoti. Paikka sai kyläläisten keskuudessa nimeksi "Krikutilli", sillä ympäryskuntien varakkaat saapuivat sinne viettämään kesää. Nykyisin rakennus on suosittu häidenviettopaikka ja siellä järjestetään kesäisin kahvilatoimintaa. 

## Nähtävyydet
* Verkkorannan kesäkoti (Krikutilli)
* Verkkorannan uimaranta
* Villa Petrell
* Knapernummen ampumahaudat
* Lankoorin venesatama

## Lähteet
Steinar Amundsen

**Steinar Amundsen** (4. heinäkuuta 1945 Bærum – 16. kesäkuuta 2022 Røyken) oli norjalainen ratameloja, olympiavoittaja, maailman- ja euroopanmestari.

Kajakkinelikoissa kilpaillut Amundsen voitti 1&nbsp;000 metrillä olympiakultaa Méxicossa 1968 ja olympiapronssia Münchenissä 1972. 10&nbsp;000 metrillä hän voitti maailmanmestaruuden vuosina 1970 ja 1975 sekä Euroopan mestaruuden vuonna 1969. Amundsenin Harald-veli oli myös ratamelonnan maailmanmestari. Amundsen kuoli Røykenissä 76-vuotiaana 16. kesäkuuta 2022.

## Lähteet
* 

### Viitteet

## Aiheesta muualla
Heikki Vitie

**Heikki Kalle Kustaa Vitie** (s. 28. helmikuuta 1952 Lammi) on suomalainen juristi ja pankinjohtaja, joka on saanut rahoitusneuvoksen arvonimen.

Vitien vanhemmat olivat maanviljelijät Veikko Sakari Vitie ja Ilma Anna-Liisa Lehmälä. Hänen puolisonsa vuodesta 1979 on diplomiekonomi Eivor Anita Stoor. Vitie tuli ylioppilaaksi Lammin yhteiskoulusta 1971 ja valmistui ekonomiksi Turun kauppakorkeakoulusta 1974 ja oikeustieteen kandidaatiksi Turun yliopistosta 1976. Varatuomarin arvon hän sai 1977. Vitie oli Jämsän tuomiokunnan päätoiminen apulainen 1976–1977, tuomionotaari ja vs. käräjätuomari 1977, Jämsän kaupungin vt. yleinen oikeusavustaja 1977–1978, Helsingin hovioikeuden ylimääräinen viskaali 1979, Osuuspankkien Keskusliiton (OKL) lainopillisen osaston pankkilakimies 1979–1981 ja Osuuspankkien Keskuspankin (OKO) rahoitusosaston luottoesittelijä 1981–1983 ja alueluottopäällikkö 1984.  

Maa- ja teollisuuskiinteistöpankissa, vuodesta 1986 OKO-Investointipankki, Vitie oli luotto-osaston osastopäällikkö, luottopäällikkö ja toimitusjohtajan varamies 1985 ja hallituksen sihteeri 1985–1994. Hän oli OKO:n ja OKL:n johtokunnan sihteeri 1985–1996, hallinnollisen sihteeristön päällikkö 1985–1992, hallintoneuvoston sihteeri 1990–1996, OKO:n pankinjohtaja 1987–1992, OKL:n, vuodesta 1997 Osuuspankkikeskus-OPK osk, vuodesta 2003 Osuuspankkikeskus osk, vuodesta 2008 OP-Keskus osk, vuodesta 2010 OP-Pohjola osk, tiedotusosaston päällikkö 1992–1995, johdon tukipalvelujen toiminnonjohtaja 1993–1994, johtokunnan jäsen 1994–2012, ryhmähallintotoiminnon johtaja 1995–2001, palvelutoimintojen johtaja 2001–2006, varatoimitusjohtaja 2007–2010 ja hallintojohtaja 2010–2012. Suomen Luotto-osuuskunnan toimitusjohtajaksi Vitie tuli 2012.

Vitie oli myös vuonna 1979 Korkeimman oikeuden ylimääräinen esittelijä ja Hangon raastuvanoikeuden vs. pormestari. Hänellä oli ammattiuransa aikana useita asiantuntija- ja luottamustehtäviä. Rahoitusneuvoksen arvonimen Vitie sai  2012 ja Pellervo-Seuran Gebhard-mitalin 2002. Hän on sotilasarvoltaan reservin kapteeni (1997).

## Lähteet
Antonio de Ulloa

**Antonio de Ulloa y de la Torre-Giralt** (12. tammikuuta 1716 Sevilla, Espanja – 5. heinäkuuta 1795 Cádiz, Espanja) oli espanjalainen merivoimien upseeri ja luonnontieteilijä, joka kirjoituksissaan kuvasi tarkasti ja nimesi platinan.

## Elämä ja ura
Ulloa tuli merivoimien palvelukseen vuonna 1733. Vuonna 1735 hänet nimitettiin tieteelliseen retkikuntaan, jonka Ranskan tiedeakatemia oli lähettämässä Peruun mittaamaan pituuspiiriä päiväntasaajalta. Hän viipyi siellä lähes kymmenen vuotta. Sen jälkeen hän matkusti vuoteen 1744 asti Espanjan hallitsemilla Etelä-Amerikan alueilla ja saattoi englantilaisten uhkaamat rannikot puolustuskuntoon. Vuonna 1745 hän valmistautui tieteellisen työnsä päätyttyä palaamaan Espanjaan. Britit kaappasivat aluksen, jolla Ulloa matkusti, ja hänet vietiin vankina Englantiin. Siellä hän ystävystyi tieteellisten saavutustensa ansiosta tiedemiesten kanssa, ja hänet valittiin Lontoon Royal Societyn jäseneksi. Pian hän vapautui seuran puheenjohtajan ansiosta ja pääsi palaamaan Espanjaan. Hänestä tuli merkittävä tiedemies, ja hänet nimitettiin useisiin tärkeisiin tieteellisiin toimikuntiin. Vuonna 1766 hänet lähetettiin kuvernööriksi Espanjan Louisianaan, jossa hän viipyi kaksi vuotta. Vuonna 1779 hänestä tuli merivoimien kenraaliluutnantti. 

Ulloan ansioksi voi lukea ensimmäisen luonnontieteellisen museon, Espanjan ensimmäisen metallurgisen laboratorion ja Cádizin observatorion perustaminen. Hän pyrki parantamaan kotimaansa taloutta, erityisesti villateollisuutta. Perussa tekemänsä tieteellisen työn tuloksena hän julkaisi vuonna 1784 teoksen *Relación histórica del viaje á la América Meridional*, joka sisältää tarkan ja selkeän kuvauksen suurimmasta osasta Etelä-Amerikkaa maantieteellisesti sekä sen asukkaista ja luonnontieteellisistä seikoista. Yhteistyössä Jorge Juanin kanssa hän kirjoitti myös teoksen *Noticias secretas de América* (julkaistu 1826), joka sisältää arvokasta tietoa Espanjan Amerikan varhaisista uskonnollisista järjestöistä.

Ulloata on joskus pidetty platinan löytäjänä, vaikkakin Amerikan alkuperäiskansat tunsivat metallin, ja sitä oli ilmeisesti osittain kuvailtu jo vuonna 1557 italialaisen Julius Caesar Scaligerin kirjoituksissa. 

## Lähteet

## Aiheesta muualla
Myh’ailo Jalovyi

**Myh’ailo Jalovyi**, , kirjailijanimi **Julijan Špol**, (5. kesäkuuta 1895 Dar-Nadežda, Kostjantynohradin piiri, Pultavan kuvernementti, Venäjän keisarikunta – 3. marraskuuta 1937 Karjalan ASNT, Neuvostoliitto) oli ukrainalainen runoilija, prosaisti, näytelmäkirjailija ja poliittinen ja kulttuurialan johtaja.

Jalovyi opiskeli lääketiedettä Kiovan yliopistossa. Hän liittyi 1917 Ukrainan sosialistiseen vallankumouspuolueeseen (UPSR), ja seuraavana vuonna hänestä tuli borotbistien aktiivinen jäsen. Ollessaan valittuna Kostjantynohradin piirin semstvon johtoon hän organisoi 1917–1919 piirin paikallishallinnon. Hän toimi 1918 Vasyl Blakytnyin apuna *[[Borotba]]n* päätoimittajana, ja 1919 hänestä tuli sanomalehtien *Seljanska bidnota* ja *Seljanyn i robitnyk* päätoimittaja.

Jalovyi aloitti kirjallisen tuotantonsa julkaisemisen 1918, joskin varsinaisesti hän aloitti 1921, jolloin hän perusti Myh’ailo Semenkon ja Vasyl Aleškon kanssa ”Futuristirunoilijoiden taisteluryhmän” ja julkaisi tuotantoaan useissa lehdissä. Jalovyin läheinen ystävä ja yhteistyökumppani oli Mykola Hvylovyi. Jalovyi oli Vapliten perustajia ja sen ensimmäinen puheenjohtaja. Tuotteliaana kirjoittajana Jalovyi osallistui Ukrainan kirjalliseen keskusteluun 1925–1928 ja kävi kiivasta sananvaihtoa Serhi Pylypenkon ja talonpoikien kirjailijaliiton Pluhin kanssa.

Jalovyi osallistui vuonna 1927 Harkovassa pidetyn Ukrainan oikeinkirjoitusta käsittelevän konferenssin toimintaan. Kokouksessa päätettiin ukrainan kielen uuden kirjoitusstandardin käyttöönotosta. Jalovyi pidätettiin toukokuussa 1933 ja tuomittiin kymmeneksi vuodeksi vankilaan ja karkotukseen pakkotyöleirille Siperiaan. Erikoistribunaali tuomitsi hänet uudestaan 1937, ja hänet ammuttiin Sandarmohissa. Jalovyin pidätys oli Pavel Postyševin Ukrainan älymystöön kohdistuvan pogromin alkuna.

## Lähteet
Antti Haapala

**Antti Haapala** on suomalainen stand up -koomikko ja käsikirjoittaja. Stand up -komiikkaa Haapala on tehnyt vuodesta 2011.. Haapala on kotoisin Porista, josta muutti 18-vuotiaana Tampereelle.

Vuonna 2012 Haapala oli mukana Vuoden stand up -tulokas -kilpailussa. Matti Patronen kuitenkin voitti kyseisen kilpailun. Stand up -komiikan lisäksi Haapala on käsikirjoittanut Ylen ajankohtaissatiireja *[[Noin viikon uutiset]]* ja *[[Noin viikon studio]]*. Hän on myös näytellyt lukuisissa *Noin viikon studion* sketseissä. Antti Haapala on lisäksi esiintynyt Nelosen *[[Stand Up!]]* -ohjemassa tuotantokausilla 1–3.

## Lähteet
İsmail Ogan

**İsmail Ogan** (5. maaliskuuta 1933 Macun – 26. huhtikuuta 2022 Antalya) oli turkkilainen vapaapainija ja olympiavoittaja.

73–78 kilogramman painoluokissa kilpaillut Ogan voitti olympiakultaa Tokiossa 1964 ja olympiahopeaa Roomassa 1960. MM-kilpailuista hän saavutti hopeaa Istanbulissa 1957 ja pronssia Teheranissa 1959 sekä Sofiassa 1963. Vuoden 1961 MM-kilpailuissa hän sijoittui 79-kiloisten painoluokassa neljänneksi. Ogan kuoli Antalyassa 89-vuotiaana 26. huhtikuuta 2022.

## Lähteet
* 
* Ogan, Ismail (TUR) International Wrestling Database 

### Viitteet

## Aiheesta muualla

*
Granvik

**Granvik** on sukunimi, joka on muun muassa seuraavilla suomalaisilla henkilöillä:

* Bror-Anton Granvik (1917–1997), metsätieteilijä, professori
* Carl-Johan Granvik (s. 1949), pankinjohtaja, rahoitusneuvos, Ragnar Granvikin poika
* Erik Granvik (1917–2013), opettaja, kirjailija
* Joel Granvik (1892–1959), opettaja, toimittaja, kirjailija
* Mikael Granvik (s. 1977), tähtitieteilijä
* Nils-Anders Granvik (1944–2021), maanviljelijä, kansanedustaja, maanviljelysneuvos, Ragnar Granvikin poika
* Ragnar Granvik (1910–1997), maanviljelijä, kansanedustaja, kunnallisneuvos
Timor-alor-pantar-kielet

**Timor-alor-pantar-kielet** on pieni kielikunta, joka sijoittuu Timorin saaren ja sen lähiympäristöön. Toisinaan sen katsotaan myös olevan yleisuusiguinealaisiin kieliin kuuluva kieliryhmä.

Kielikuntaan kuuluu 23 yksittäistä kieltä:

* Alor-pantar-kielet
** Abui
** Kula
** Sawila
** Wersing
** Kamang
** Kui
** Kafoa
** Klon
** Adang
** Hamap
** Kabola
** Blagar
** Reta
** Tereweng
** Kaera
** Klamu
** Sar
** Teiwa
** Länsipantar
* Bunak
* Fataluku
* Oirata
* Makasae-makalero

## Lähteet
The Testament

**The Testament** on Seventh Wonderin kuudes studioalbumi, joka julkaistiin 10. kesäkuuta 2022.
## Kappaleet
#
#
#
#
#
#
#
#
#

## Kokoonpano
* Johan Liefvendahl – kitara
* Andreas Blomqvist – basso
* Tommy Karevik – laulu
* Andreas Söderin – koskettimet
* Stefan Norgren – rummut

## Arvostelut
* Imperiumi: 9½/10
* Inferno: 

## Lähteet

## Aiheesta muualla
* 
*
Fatalukun kieli

**Fataluku** (myös **dagoda**') on timor-alor-pantar-kieliin kuuluva kieli, jota puhutaan Itä-Timorin itäisimmissä osissa. Vuonna 2009 sillä arvioitiin olevan hieman yli 30 000 puhujaa. Kielen katsotaan olevan elinvoimainen. Sen lähimpiä sukulaiskieliä ovat muun muassa oirata ja makasai.

Kieltä kirjoitetaan latinalaisin aakkosin. Vuoteen 2016 mennessä vain osia Raamatusta oli käännetty fatalukuksi. 

## Fonologia

### Konsonantit

Lähde:

### Vokaalit

Lähde:

## Lähteet
Isojen-Andamaanien kielet

**Isojen-Andamaanien kielet** on kieliryhmä, joka rajoittuu Andamaaneihin. Suurin osa kielistä on sammuneita ja yhteensä puhujia on jäljellä arviolta 50. Toisinaan Isojen-Andamaanien kielet voidaan luokitella andamaanilaisiin kieliin kuuluvaksi kieliryhmäksi.

Kielikuntaan lasketaan kuuluvaksi 10 kieltä, jotka jaetaan edelleen kolmeen ryhmään:

* Keskiset
** Okojuwoi
** Akakol
** Apucikwar
* Pohjoiset
** Akakede
** Akabo
** Akacari
** Akajeru
** Akakora
* Eteläiset
** Akabea
** Akarbale

## Lähteet
Engankielet

**Engankielet** on Uuden-Guinean saaren keskiosiin sijoittuva kieliryhmä. Se kuuluu yleisuusiguinealaisiin kieliin.

Kieliryhmään lasketaan kuuluvan 14 yksittäistä kieltä, jotka jakautuvat edelleen kolmeen alaryhmään:

* Antal-kewa -kielet
** Angal
** Angal enen
** Angal heneng
** Länsikewapi
** Itäkewapi
** Pole
** Samberigi
* Engakielet
** Bisorio
** Enga
** Ipili
** Kyaka
** Lembena
** Nete
* Huli

## Lähteet
Volodymyr Janiv

**Volodymyr Janiv**, myös: **Wolodymyr Janiw**, (21. marraskuuta 1908 – 19. marraskuuta 1991) oli ukrainalaissyntyinen runoilija. Hän oli vuodesta 1955 psykososiologian professori Münchenissä sijaitsevassa Ukrainalaisessa vapaassa yliopistossa.

Janiv oli jonkin aikaa Berliinissä 1936–1945 ilmestyneen lehden *[[Ukrajinskyi visnyk]]in* päätoimittaja. Lehti kannatti Ukrainalaisten nationalistien järjestöä (OUN), ja sitä levitettiin Ukrainaan toisen maailmansodan aikana Saksan miehitysaikana, kunnes Valloitettujen itäalueiden valtakunnanministeriö kielsi levittämisen.

## Lähteet
Peter Andreas Hansen

**Peter Andreas Hansen** (8. joulukuuta 1795 Tønder, Schleswigin herttuakunta – 28. maaliskuuta 1874 Gotha, Thüringen, Saksan keisarikunta) oli tanskalais-saksalainen tähtitieteilijä.

## Elämä ja ura
Hansen oli kultasepän poika. Hän oppi kellosepän ammatin Flensburgissa ja harjoitti sitä Berliinissä ja Tøndernissa vuosina 1818–1820. Hän oli kuitenkin jo pitkään harrastanut luonnontieteitä, ja Tøndernissa toiminut lääkäri sai hänen isänsä lähettämään hänet vuonna 1820 Kööpenhaminaan, jossa hän sai tähtitieteilijä Heinrich Christian Schumacherin suojeluksen ja herätti kuningas Fredrik VI:n huomion. Hän toimi Schumacherin apulaisena pääasiassa Altonan uudessa observatoriossa vuosina 1821-1825. Sieltä hän siirtyi Gothaan Seebergin observatorion johtajaksi, jossa hän työskenteli lähes viisikymmentä vuotta kuolemaansa saakka.
 
Hansenin tärkein työ oli aurinkokunnan pääkappaleiden kiertoratoja koskevien teorioiden ja taulujen parantaminen uusilla matemaattisilla menetelmillä. Hänen tärkeimmät Kuun liikkeen teoriaa käsittelevät kirjansa ovat *Fundamenta nova investigationis orbitae verae quam Luna perlustrat* (1838) ja *Darlegung der theoretischen Berechnung der in den Mondtafeln angewandten Störungen* (1862–1864). Hansenin menetelmien systemaattisuus nosti taivaanmekaniikan uudelle tarkkuuden ja ennustuskyvyn tasolle, ja hänen tähtitieteellisiä taulujaan käytettiin vuoteen 1923 asti. Hansen arvioi teorioidensa perusteella tarkasti Maan ja Auringon välisen etäisyyden. Observatorion johtajana Hansen otti käyttöön myös useita keksimiään käytännön laitteita, joita käytettiin myöhemmin myös muissa observatorioissa. 

Hansen sai kahdesti (1842 ja 1860) Royal Astronomical Societyn kultamitalin. Royal Society myönsi hänelle Copley-mitalin vuonna 1850.

## Lähteet

## Aiheesta muualla
Kivipelto

**Kivipelto** on muun muassa seuraavien suomalaisten henkilöiden sukunimi:

* Janne Kivipelto (s. 1990), pesäpalloilija
* Miia Kivipelto (s. 1973), neurologiaan erikoistunut geriatri ja professori
* T. E. Kivipelto (oik. *Toivo Edvard Kari*, 1886–1943), kirjastonhoitaja ja näytelmäkirjailija
* Taavi Kivipelto (s. 1962), pesäpalloilija
* Onni Kivipelto (s. 2003), laulaja
Teyonah Parris

**Teyonah Parris** on yhdysvaltalainen näyttelijä. Hänen ensimmäinen suuri roolinsa oli sihteeri Dawn Chamberssun rooli AMC-draamasarjassa *[[Mad Men]]* (2012–2015). Hän myös näytteli pääosassa vuoden 2014 itsenäisessä elokuvassa *[[Dear White People]]*. Sen jälkeen Parris näytteli Spike Leen elokuvassa *[[Chi-Raq]]*, yhdysvaltalaisessa saippuaoopperassa *[[Empire (televisiosarja)|Empire]]* ja Akatemian ehdokaselokuvassa *[[If Beale Street Could Talk]]*. Vuonna 2021 Parris sai läpimurtoroolinsa näyttelemällä aikuista Monica Rambeau'ta Marvel Cinematic Universeen sijoittuvassa Disney+-sarjassa *[[WandaVision]]*. Hän uusi roolinsa elokuvassa *[[The Marvels]]* (2023).

Parris on voittanut kaksi Black Reel Awards -palkintoa ja hän on ollut ehdolla Screen Actors Guild Awards- ja NAACP Image Awards -kilpailuissa.

## Nuoruus ja koulutus
Parris syntyi 22. syyskuuta 1987 ja varttui Hopkinsissa, Etelä-Carolinassa. Hänet hyväksyttiin South Carolina Governor's School for the Arts & Humanities-kouluun, jossa hän suoritti 11. ja 12. luokan ennen kuin hän opiskeli ja valmistui Juilliard Schoolista.

## Ura
Parris teki tv-debyyttinsä vuonna 2010 vierailemalla pääosassa *[[The Good Wife]]* -elokuvassa. Vuonna 2012 hänet valittiin toistuvaan rooliin Dawn Chambersina AMC:n draamasarjassa *[[Mad Men]]*. Hän näytteli Mad Menin ensimmäistä suurta afroamerikkalaista hahmoa.

Vuonna 2014 Parris esitti läpimurtoroolinsa itsenäisessä elokuvassa *[[Dear White People]]*. Myöhemmin samana vuonna Parris alkoi näytellä Starzin komediasarjassa *[[Survivor's Remorse]]*. Vuonna 2015 Parris näytteli Spike Leen ohjaamassa satiirisessa draamaelokuvassa *[[Chi-Raq]]*. Hän sai ensimmäisen NAACP Image Award -palkinnon erinomaisesta elokuvanäyttelijäehdokkuudesta tästä elokuvasta. Parris näytteli pääroolia Leila Djansin ohjaamassa elokuvassa *[[Where Children Play]]*, ja näytteli David Oyelowon rinnalla elokuvassa *[[Five Nights in Maine]]*. Myöhemmin vuonna 2015 hän näytteli R&B/Jazz-laulaja Miki Howardia elämäkertaelokuvassa *[[The Miki Howard Story]]*.

Vuonna 2016 Parris valittiin päähenkilöksi draamaelokuvassa *[[Buffalo Soldier Girl]]*, joka kertoo naisesta, joka mieheksi naamioituneena värväytyi ja taisteli afroamerikkalaisen sisällissodan jälkeisen aikakauden kanssa Buffalo Soldierina.  Vuonna 2017 hänellä oli toistuva rooli Fox-saippuaoopperassa *[[Empire (televisiosarja)|Empire]]*, jossa hän näytteli etsivä Pamela Rosea. Alkuvuodesta 2018 Parris valittiin päärooliin CBS:n draamapilotissa *[[Murder]]*. Myös samana vuonna hän näytteli Barry Jenkinsin kirjoittamassa ja ohjaamassa draamaelokuvassa *[[If Beale Street Could Talk]]*, joka perustuu James Baldwinin samannimiseen romaaniin. Hän näytteli Kaneishan pääroolia vuoden 2018 Off-Broadway-tuotannossa Slave Play New York Theatre Workshopissa.

Parris esittää aikuista versiota Monica Rambeausta (joka esiteltiin Marvel Cinematic Universen elokuvassa *[[Captain Marvel (elokuva)|Captain Marvel]]*) Disney+-sarjassa *[[WandaVision]]* (2021). Hän esittää Monicaa myös *[[The Marvels]]issa*, joka sai ensi-iltansa marraskuussa 2023. 

## Filmografia
Michael Hoenig

**Michael Hoenig** (s. 4. tammikuuta 1952 Hampuri) on saksalainen säveltäjä, joka on julkaissut musiikkiaan albumeina sekä säveltänyt musiikkia elokuviin, tv-sarjoihin ja tietokonepeleihin. Hän kuului lyhyen aikaa Tangerine Dream -yhtyeen kiertuekokoonpanoon vuonna 1975. Hoenig tunnetaan kenties parhaiten suosittujen *[[Baldur’s Gate (pelisarja)|Baldur's Gate]]* -pelien musiikin säveltäjänä.

## Lähteet
Yuulngukielet

**Yuulngukielet** on pama-nyungalaisiin kieliin kuuluva kieliryhmä, joka sijoittuu maantieteellisesti Pohjoisterritorion pohjoisosissa.

Kieliryhmään kuuluu 12 kieltä:

* Golpa
* Dhangu-djangu
* Yan-nhangu
* Dhuwalkielet
** Dayi
** Dhuwal
** Dhuwaya
** Djambarrpuyngu
** Gumatj
** Gupapuyngu
** Ritharrngu
* Djinang
* Djinba

## Lähteet
Cameron Gellman

**Cameron Roth Gellman** (s. 10. lokakuuta 1998 Clayton, Missouri, Yhdysvallat) on yhdysvaltalainen näyttelijä, joka tunnetaan pääroolistaan televisiosarjassa Stargirl. Gellman esittää Rick Tyleria, supersankaria, joka peri isänsä tiimalasin, jonka avulla hän voi saada yliinhimillisiä voimia. Stargirlin lisäksi Gellman on myös näytellyt Relationship Status-sarjassa Liamia.

## Aiheesta muualla
*
Castagnole Piemonte

**Castagnole Piemonte** () on kunta Italiassa Piemonten alueella sijaitsevassa Torinon metropolikaupungissa. Vuoden 2022 alussa kunnassa oli arviolta 2&nbsp;165 asukasta.

## Lähteet

## Aiheesta muualla
Why Did It Have to Be Me?

**Why Did It Have to Be Me?** on ruotsalaisen Abba-yhtyeen musiikkikappale vuodelta 1976. Sen sävelsivät ja sanoittivat Benny Andersson ja Björn Ulvaeus. Kappale julkaistiin Abban neljännellä studioalbumilla *Arrival*. Päälaulaja on Ulvaeus. Agnetha Fältskog ja Anni-Frid Lyngstad laulavat kertosäkeen.

”Why Did It Have to Be Me” levytettiin ensin nimellä ”Happy Hawaii”; kyseinen versio julkaistiin ”Knowing Me, Knowing You” -singlen b-puolena. ”Happy Hawaiin” päälaulajina ovat Fältskog ja Lyngstad.

"Why It Did It Have to Be Me?" -laulun kertojaminä on mies, joka tuntee itsensä hieman hölmöksi, kun hänen orastava rakkautensa on päättynyt äkkiarvaamatta. Pitchforkin Simon Goddard vertaa Ulvaeuksen tulkintaa country-laulaja Hank Williamsiin.

Kappaleesta on tehty useita versioita. Siitä on tehty muun muassa hollanninkielinen versio ”Ligt dat nou aan jou of aan mij”, ranskankielinen versio ”Souvenirs de vacances” ja ruotsinkielinen versio ”Det var det ingenting på”. Kappale on mukana myös musikaalielokuvassa *[[Mamma Mia: Here We Go Again!]]* Sen konserttiversio on julkaistu albumilla *Live at Wembley Arena* (2014).

## Lähteet
Ahaus

**Ahaus** on kaupunki Nordrhein-Westfalenin osavaltiossa läntisessä Saksassa. Se rajoittuu luoteessa Alankomaihin. Ahausin historiallisen keskustan ilmeeseen vaikutti suuresti vuoden 1863 kaupunginpalo.

## Maantiede
Ahaus sijaitsee Westfalenin alangolla Nordrhein-Westfalenin luoteisosassa noin 95 kilometriä Düsseldorfista pohjoiseen, 45 kilometriä Münsteristä länsiluoteeseen ja 150 kilometriä Amsterdamista kaakkoon. Etäisyys Hampurista on noin 260 kilometriä lounaaseen, maanteitse noin 320 kilometriä.

Nykyinen Ahaus syntyi 1975, jolloin siihen liitettiin Alstätte, Graes, Ottenstein ja Wessum. Kaupungin eteläosan muodostava Wüllen oli liitetty Ahausiin jo 1969. Noin puolet Ahausin asukkaista asuu kanta-Ahausin alueella, joka sijaitsee kaupungin kaakkoisosassa ja on muita alueita tiheämmin asuttu. Ahausin alueita kutsutaan termillä Ortschaft.

## Historia

Ensimmäinen asiakirjamaininta Ahausista on vuodelta 1030 muodossa Haus an der Aa. Bernhard von Diepenheim rakennutti Ahausin linnan, Burg Ahausin, noin 1120. Hänen poikansa Lifhard alkoi käyttää itsestään nimeä von Ahaus. Paikkakunta sai kaupunkioikeudet 1391 ja Münsterin ruhtinaspiispa Otto IV. von Hoya osti sen 1406. Monista takaiskuista huolimatta kaupunki linnan ympärillä kasvoi keskiajan loppua kohden. Kolmikymmenvuotisen sodan aikana Ahausissa majaili alituiseen sotajoukkoja. Ahausin vanha linna purettiin 1688 ja Ambrosius von Oelden suunnittelema barokkityylinen vesilinna valmistui 1690. Ahaus liittyi Preussiin 1813, sitä ennen kaupungissa oli koettu lyhyitä ranskalaisvallan kausia. Kaupunginpalo tuhosi Ahausin lähes täysin syksyllä 1863. Vuosisadan lopulla kaupunkiin alkoi kehittyä teollisuutta. Ahausin vesilinna tuhottiin pommituksessa 1945, linna jälleenrakennettiin muutama vuosi sodan jälkeen. Ahaus oli piirikuntansa hallintokaupunki vuoteen 1975, jolloin Borkenista tehtiin uusi hallintokaupunki.

Ahausin historiallinen keskusta sai nykyilmeensä pitkälti vuoden 1863 palon vaikutuksesta. Tuolloin katuja levennettiin, jotta palonsammutuskalusto kykeni liikkumaan niillä sujuvasti. Uusista kaduista ja rakennuksista huolimatta Ahausin keskuksena pysyi vanha vesilinna. Sen ohella kaupungin tunnusmerkkinä on kirkko St. Marien.

## Talous ja liikenne
Ahausin talous nojaa keskisuuriin yrityksiin, jotka edustavat useita tuotannonaloja. Ahausin rautatieasema sijaitsee rataosuudella Dortmund–Enschede. Moottoritie BAB 31 kulkee kaupungin itäpuolitse.

## Lähteet

## Aiheesta muualla
*Ahaus, Nordrhein-Westfalen, Saksa — Sunrise, Sunset, and Daylength
Me and I

**Me and I** on ruotsalaisen Abba-yhtyeen musiikkikappale vuodelta 1980. Sen sävelsivät ja sanoittivat Benny Andersson ja Björn Ulvaeus. Päävokalistina on Anni-Frid Lyngstad. Kappale julkaistiin yhtyeen seitsemännellä studioalbumilla *Super Trouper*.

"Me and I" levytettiin syyskuussa 1980. Sen työnimenä oli "Piccolino". Laulu kertoo ihmisluonnon kahdesta vastakkaisesta puolesta, siitä kun sisimmässään ihminen tuntee osin aivan päinvastaista kuin mitä hän ulospäin ilmentää. Sen sävellaji on E-duuri. Carl Magnus Palm kirjoittaa teoksessaan *Bright Lights, Dark Shadows*, että "Me and I" -kappaleen sanoitus on osoitus Ulvaeuksen lyyrisestä kypsyydestä.

## Lähteet
Aittojärvi (Kuhmo)

**Aittojärvi** (myös **Aittojärvi-Murtojärvi**) on moniulokkeinen ja matala järvi Kuhmossa Kainuun kaakkoisosassa. Sen pinta-ala on seitsemän neliökilometriä. Etäisyys Kajaanista on 60 kilometriä itään.

## Maantiede
Aittojärvi-Murtojärven eteläosan muodostaa Kuurtajanjärvi, josta siirrytään Nuottisalmen kautta järven luoteisosan muodostavaan Aittojärveen, josta järvi jatkuu itään kohti Murtosalmea, jonka itäpuolella sijaitsee järvikokonaisuuden koillisen osan muodostava Murtojärvi. Reitti Kuurtajanjärven etelärannalta Murtojärven itärannalle on noin yhdeksän kilometriä. Aittojärveä jakaa usea kaakkois–luoteissuuntainen niemi, kuten Vääränniemi, Karvoniemi, Marjoniemi ja Murtoniemi. Vain noin 18 hehtaaria järvikokonaisuudesta on vähintään kymmenen metriä syvä. Murtojärven syvimmät kohdat ovat runsaat kaksi metriä, Aittojärvellä on kymmenmetrinen syvänne, Kuurtajanjärvi on syvin 10–15 metriä syvine vyöhykkeineen.

Aittojärvi on saariluvultaan vähäinen. Ainoa nimetty saari on Murtojärven keskellä sijaitseva runsaan hehtaarin laajuinen Pöytäsaari. Metsämaan ja suon ohella järvikokonaisuuden rannalla on peltoalueita. Eniten asutusta on Murtojärven etelärannalla. Aittojärven ja Murtojärven välistä kulkee Murtosalmen ylittävä seututie 900.

Murtojärven länsikolkkaan virtaa Konapinkoski pohjoisesta Kellojärveltä (161,4 metriä mpy). Vedet laskevat Kuurtajanjärven eteläkolkasta Kuurtajankoskea Rytisalmeen joka jatkuu Vieksinjokena Aittojärven kaakkoispuolella sijaitsevaan Ontojärveen (159,2 metriä mpy). Aittojärvi-Murtojärveen laskee myös Lahnajoki koillisesta, Vääränpuro kaakosta, Pirttijoki luoteesta ja useita vähäisiä suo-ojia.

Aittojärvi-Murtojärven vesitilavuus on 18&nbsp;393&nbsp;000 kuutiometriä.

Aittojärvi-Murtojärvi (59.941.1.001) kuuluu Vieksinjoen alueeseen (59.941), joka on kolmannen jakovaiheen vesistö Oulujoen vesistössä (59). Toinen jakovaihe on Kellojärven valuma-alue (59.94) ja ensimmäinen on Ontojärven–Lentuan valuma-alue (59.9). Aittojärvi-Murtojärvi on Vieksinjoen alueen laajin vakavesi. Seuraavaksi laajimmat ovat Jaakonjärvi ja Saari-Valkeinen. Alueeseen kuuluu 19 vähintään hehtaarin laajuista vakavettä.

## Lähteet
Gustavo Petro

**Gustavo Francisco Petro Urrego** (s. 19. huhtikuuta 1960 Ciénaga de Oro, Córdoba, Kolumbia) on kolumbialainen poliitikko ja maan 7. elokuuta 2022 virkaan astunut presidentti. Hän voitti kesäkuussa 2022 käydyt presidentinvaalit saatuaan toisella, ratkaisevalla kierroksella 50,5 prosenttia annetuista äänistä vastaehdokkaan Rodolfo Hernándezin saatua 47,3 prosenttia. Petro on Kolumbian ensimmäinen vasemmistolainen presidentti maan historiassa. Hänen varapresidenttinsä on Francia Márquez, tunnettu ympäristöaktivisti ja feministi, josta tuli Kolumbian ensimmäinen musta nainen varapresidentin tehtävässä.

Petro on toiminut aiemmin Bogotan pormestarina ja ollut entinen vasemmistolaisen M-19-sissijärjestön sissi. Petro istui vankilassa 16 kuukautta aseiden laittomasta hallussapidosta. Petro nousi sen jälkeen eri puolueiden riveissä kongressin edustajainhuoneen kautta senaattiin ja pääkaupunki Bogotán pormestariksi. Hän on kolmatta kertaa avioliitossa ja hänellä on viisi lasta.

## Kunnianosoituksia

*  Boyacá-ritarikunta (2022)
*  San Carlosin ritarikunta (2022)
*  Isabella Katolilaisen ritarikunta (Espanja, 2023)

## Lähteet

## Aiheesta muualla

* Gustavo Petron virallinen sivusto
Olena Tšerevatova

**Olena Arkadijivna Tšerevatova** (myöh. **Derevenko**,  (s. 17. maaliskuuta 1970 Salsk, Venäjän SFNT, Neuvostoliitto) on ukrainalainen kilpauransa päättänyt ratameloja ja olympiamitalisti.

Tšerevatova voitti kajakkinelikoiden 500 metrillä olympiapronssia Ateenan kesäolympialaisissa 2004. Sydneyn kesäolympialaisissa 2000 hän sijoittui samalla matkalla viidenneksi. Kajakkinelikoiden 1&nbsp;000 metrillä hän saavutti MM-hopeaa vuonna 2003 ja 500 metrillä Euroopan mestaruuden vuonna 2004.

## Lähteet
* 

### Viitteet

## Aiheesta muualla
*
Tetjana Semykina

**Tetjana Heorhijivna Semykina** (o.s. **Jatsenkjan**, myöh. **Tekljan**,  (s. 19. lokakuuta 1973 Ukrajinka, Ukrainan SNT, Neuvostoliitto) on ukrainalainen kilpauransa päättänyt ratameloja ja olympiamitalisti.

Semykina voitti kajakkinelikoiden 500 metrillä olympiapronssia Ateenan kesäolympialaisissa 2004. Hän kilpaili samalla matkalla myös Ateenan kesäolympialaisissa 1996 ja voitti Euroopan mestaruuden vuonna 2004. 1&nbsp;000 metrin matkalla hän saavutti MM-hopeaa vuonna 2003, MM-pronssia vuonna 2001 ja Euroopan mestaruuden vuonna 2004.

## Lähteet
* 

### Viitteet

## Aiheesta muualla
*
Inna Osypenko-Radomska

**Inna Volodymyrivna Osypenko-Radomska** ( (s. 20. syyskuuta 1982 Novoraisk, Ukrainan SNT, Neuvostoliitto) on ukrainalainen, myöhemmin Azerbaidžania edustanut, ratameloja, olympiavoittaja ja maailmanmestari.

Osypenko-Radomska voitti kajakkiyksiköissä 500 metrillä olympiakultaa Pekingissä 2008 ja olympiahopeaa Lontoossa 2012. Lontoossa hän saavutti hopeaa myös kajakkiyksiköiden 200 metrillä. Ateenan kesäolympialaisissa 2004 hän voitti pronssia kajakkinelikoiden 500 metrillä. Osypenko kilpaili olympiatasolla Ukrainaa edustaen myös Sydneyssä 2000. Osypenko-Radomska siirtyi sittemmin edustamaan miehensä maata Azerbaidžania, jonka joukkueessa hän voitti kajakkiyksiköiden 200 metrillä olympiapronssia Rio de Janeirossa 2016. Hän voitti myös useita mitaleja MM- ja EM-kilpailuista. Vuonna 2018 Osypenko-Radomska kieltäytyi kilpailukauden ulkopuolisesta dopingtestistä, mistä hänelle langetettiin neljän vuoden kilpailukielto.

## Lähteet
* 

### Viitteet

## Aiheesta muualla

*
Espoon tuomiorovastikunta

**Espoon tuomiorovastikunta** on Uudellamaalla sijaitseva Espoon hiippakunnan rovastikunta. Espoon hiippakunnan tuomiorovastikunnan lääninrovastina toimii Kauniaisten kirkkoherra Mimosa Mäkinen.

## Seurakunnat
Lista Espoon tuomiorovastikuntaan kuuluvista seurakunnista:
* Espoon tuomiokirkkoseurakunta
* Espoonlahden seurakunta
* Kauniaisten suomalainen seurakunta
* Kirkkonummen suomalainen seurakunta
* Leppävaaran seurakunta
* Olarin seurakunta
* Tapiolan seurakunta

## Lähteet
Tuusulan rovastikunta

**Tuusulan rovastikunta** on Uudellamaalla sijaitseva Espoon hiippakunnan rovastikunta. Tuusulan rovastikunnan lääninrovastina toimii Keravan kirkkoherra Markus Tirranen.

## Seurakunnat
Lista Tuusulan rovastikuntaan kuuluvista seurakunnista:
* Hyvinkään seurakunta
* Järvenpään seurakunta
* Keravan seurakunta
* Nurmijärven seurakunta
* Mäntsälän seurakunta
* Tuusulan seurakunta

## Lähteet
Turun tuomiorovastikunta

**Turun tuomiorovastikunta** on Varsinais-Suomessa sijaitseva Turun arkkihiippakunnan rovastikunta. Turun tuomiorovastikunnan lääninrovastina toimii Kaarinan kirkkoherra Ville Niittynen.

## Seurakunnat
Lista Turun tuomiorovastikuntaan kuuluvista seurakunnista:
* Turun Henrikinseurakunta
* Kaarinan seurakunta
* Turun Katariinanseurakunta
* Maarian seurakunta
* Turun Martinseurakunta
* Turun Mikaelinseurakunta
* Paattisten seurakunta
* Piikkiön seurakunta
* Turun tuomiokirkkoseurakunta

## Lähteet
Ala-Satakunnan rovastikunta

**Ala-Satakunnan rovastikunta** on Satakunnassa sijaitseva Turun arkkihiippakunnan rovastikunta. Ala-Satakunnan rovastikunnan lääninrovastina toimii Rauman kirkkoherra Valtteri Virta.

## Seurakunnat
Lista Ala-Satakunnan rovastikuntaan kuuluvista seurakunnista:
* Eurajoen seurakunta
* Euran seurakunta
* Harjavallan seurakunta
* Huittisten seurakunta
* Kokemäen seurakunta
* Nakkilan seurakunta
* Rauman seurakunta
* Säkylä-Köyliön seurakunta

## Lähteet
Nousiaisten rovastikunta

**Nousiaisten rovastikunta** () on Varsinais-Suomessa sijaitseva Turun arkkihiippakunnan rovastikunta. Nousiaisten rovastikunnan lääninrovastina toimii Naantalin kirkkoherra Jani Kairavuo.

## Seurakunnat
Lista Naantalin rovastikuntaan kuuluvista seurakunnista:
* Kustavin seurakunta
* Laitilan seurakunta
* Maskun seurakunta
* Mynämäen seurakunta
* Naantalin seurakuntayhtymä
** Merimaskun seurakunta
** Naantalin seurakunta
** Rymättylän seurakunta
* Nousiaisten seurakunta
* Pyhärannan seurakunta
* Raision seurakunta
* Ruskon seurakunta
* Taivassalon seurakunta
* Uudenkaupungin seurakunta
* Vehmaan seurakunta

## Lähteet
Foster (Rhode Island)

**Foster** on kunta (*town*) Yhdysvalloissa Rhode Islandin osavaltiossa. Sen väkiluku oli 4&nbsp;469 vuonna 2020. Kunta sijaitsee Providencen piirikunnan lounaisnurkassa.

## Väestö
Vuonna 2020 Fosterin 4&nbsp;469 asukkaasta valkoisia oli 93,5&nbsp;%, aasialaisia 0,9&nbsp;%, mustia 0,6&nbsp;% ja alkuperäisasukkaita 0,2&nbsp;%. Asukkaista 6,3&nbsp;% puhui kotonaan jotain muuta kieltä kuin englantia ja 1,6&nbsp;% asukkaista oli syntynyt ulkomailla.

## Lähteet

## Aiheesta muualla
Dhuwalin kieli

**Dhuwal** (tai **duwal**) on yuulngukieliin kuuluva kieli, jota puhutaan Australian Pohjoisterritorion alueella. Vuonna 2016 Australian väestölaskennan mukaan kielellä oli 294 puhujaa.

Kielellä ei ole kirjallista standardia.

## Fonologia

### Konsonantit

Lähde:

### Vokaalit

Vokaalit voivat esiintyä niin lyhyinä kuin pitkinäkin ja pitkiä vokaaleja merkitään treemalla.

Lähde:

## Lähteet
Skinflint

**Skinflint** on botswanalainen heavy metal -yhtye. Yhtye on yhdistänyt heavy metaliin elementtejä afrikkalaisesta musiikista, mikä on herättänyt huomiota kansainvälisessä mediassa. Yhtyeen albumit *Iklwa*, *Gauna* ja *Dipoko* osoittavat kunnioitusta esi-isien uskomuksille ja afrikkalaiselle hengellisyydelle, samalla kun yhtye soittaa edelleen perinteistä heavy metalia.

## Diskografia

### Studioalbumit
**Massive Destruction* (2009)
**Ikiwa* (2010)
**Gauna* (2011)
**Dipoko* (2013)
**Chief of the Ghosts* (2016)

### EP:t
**Adze* (2022)

## Jäsenet

### Nykyiset jäsenet

* Giuseppe Sbrana: laulu, kitara (2006–)
* Kebonye Nkoloso: basso (2006–)
* Cosmos Modisaemang: rummut (2019–)

### Entiset jäsenet

* Alessandra Sbrana: rummut (2006–2007, 2012–2019)
* Mothusi Mahuri: rummut (2007–2012)

## Lähteet

## Aiheesta muualla

* Virallinen kotisivu
Málráðið

**Málráðið** () on Färsaarilla toimiva fäärin kielen kielenhuoltoviranomainen. Se perustettiin vuonna 2013 aikaisemman, vuonna 1985 perustetun Føroyska málnevndinin tilalle.

Málráðið on Färsaarten ulkoasiain- ja kulttuuriministeriön alaisuudessa toimiva julkishallinnollinen elin, jonka toimintaa säätelee siitä annettu laki. Sen tavoitteena on huoltaa, kehittää ja suojella fäärin kieltä, opastaa, neuvoa ja tehdä päätöksiä kieleen liittyvissä asioissa sekä määrätä fäärin oikeinkirjoituksesta.

## Lähteet
Helsingin tuomiorovastikunta

**Helsingin tuomiorovastikunta** on Uudellamaalla sijaitseva Helsingin hiippakunnan rovastikunta. Helsingin tuomiorovastikunnan lääninrovastina toimii Paavalin seurakunnan kirkkoherra Kari Kanala.

## Seurakunnat
Lista Helsingin tuomiorovastikuntaan kuuluvista seurakunnista:
* Helsingin tuomiokirkkoseurakunta
* Kallion seurakunta
* Lauttasaaren seurakunta
* Paavalin seurakunta
* Töölön seurakunta

## Lähteet
Huopalahden rovastikunta

**Huopalahden rovastikunta** on Uudellamaalla sijaitseva Helsingin hiippakunnan rovastikunta. Huopalahden rovastikunnan lääninrovastina toimii Pitäjänmäen kirkkoherra Maika Vuori.

## Seurakunnat
Lista Huopalahden rovastikuntaan kuuluvista seurakunnista:
* Haagan seurakunta
* Kannelmäen seurakunta
* Munkkiniemen seurakunta
* Pitäjänmäen seurakunta

## Lähteet